Peep Jänes

Peep Jänes (sündinud 26. detsembril 1936 Rakveres) on eesti arhitekt ja üks olulisemaid modernismi viljelejaid Eesti arhitektuuri ajaloos.

Haridus
Ta lõpetas 1955. aastal Tallinna 2. Keskkooli ning õppis aastatel 1955–1958 Tallinna Polütehnilises Instituudis ehitust ja 1958–1963 ERKIEesti Riiklikus Kunstiinstituudis, mille lõpetas arhitektina.

Töö
Ta tegutses peamiselt Nõukogude aja 1970. ja 1980. aastatel. Ta töötas Tallinnas 1963–1968 ja 1975–1993 Eesti Projektis. 1968–1975 töötas ta Maaehitusprojektis ja aastast 1994 Kolde projektis.

Alates 1964. aastast on Peep Jänes Arhitektuuri Liidu liige.

Looming
Peep Jänes on Eesti üks olulisemaid Nõukogude aja arhitekte, kes lõi keerulisel ajal julgeid vormilisi lahendusi. Tema arhitektuuristiil on valdavalt modernistlik.

Tema poolsada aastat kestnud loomeperioodi iseloomustavad hästi suured avalikud ehitised ja märgilise tähendusega objektid. Ta on projekteerinud üle 300 ehitise, projekti ja konkursitöö.

Peep Jänes on öelnud: "Arhitektuuri alustamine on mäng. Ma ei ole kunagi pidanud õigeks midagi kramplikult esimesest hetkest taga ajada, ikka mängid alguses ja alles hiljem läheb töö tõsisemaks."

Jänes on Pirita Olümpiaspordikeskuse arhitekt (1975–1980, koos Henno Sepmanni, Ants Raidi ja Himm Looveeriga. 1980; NSV Liidu riikliku preemia 1981 ja Rahvusvahelise Arhitektide Liidu (UIA) biennaali "Interarch 83" auhind).
Pildid Pirita Purjespordikeskusest

Jänese projekti järgi on ehitatud Tallinnas Mustamäe mikrorajooni keskus (1963–1970, tuntud ka seal asunud Kännu Kuke restorani nime järgi).

 Dünamo tennisehall Kadriorus (1978, koos Milvi Vainikuga)
 Suusaspordibaasi Otepääl (1978, koos Tõnu Mellikuga). Hoone sulandub kuplina kuppelmaastikku
 Tamsalu kultuurimaja (1980, koos Tõnu Mellikuga)
 Kuressaare haigla juurdeehitus (1981–1993, koos Iilmar Heinsoo ja Loona Kikkasega; NSV Liidu Arhitektide Liidu diplom 1986)
 Projekteerijate maja Tallinnas Rävala puiesteel (1981, koos Arvo Niinevälja ja Mart Pordiga). Eesti üks äratuntavamaid postmodernistlikke hooneid.
 Kauplus Turist (1982, koos Henno Sepmanniga)
 Kirjanike elamu Kadriorus (1995, koos Loona Kikkasega)
 Galeriikohvik Viru tänaval (1995)
 Järvakandi Tehaste klubihoone (1986, koos Henno Sepmanniga)
 Padise keskus koos kolmekorrusteliste terrasselamutega (koos Tõnu Mellikuga, 1977; NSV Liidu Arhitektide Liidu auhind 1981 ja Eesti NSV riiklik preemia 1985)
 Kunstitegelaste ridaelamu Tallinnas Meriväljal Ranniku tee 29
 Stockmanni kaubamaja (1993–2000, koos P. Voorega I ehitusjärgus, I. Suigusaarega II ehitusjärgus)
 Otepää suusaspordibaas perspektiivvaade 
 Ooperi- ja balletiteater Tallinnas 
 Teaduste Akadeemia Raamatukogu ja Projekteerijate Maja Tallinnas 

Muuhulgas oli ta Estonia teatri rekonstrueerimise üks arhitekte.

Lisaks on ta projekteerinud eramuid ja aiamaju.

Võistlusprojekte
 Rändteater (1961, UIA võistlus Londonis) 
 Mustamäe elamurajooni keskus (1964, II auhind) 
 Ooperi- ja balletiteater Tallinnas Tõnismäel (1972, koos Tõnu Mellikuga, I–II auhind; 1984 koos Henno Sepmanniga, I auhind)
 Maaelamud (1973 ja 1974, koos R. Kersteniga, I ja II auhind) 
 Elva vanadekodu (1977, koos Tõnu Mellikuga, I auhind)
 Kuusankoski velodroom (1989, koos Raine Karbiga, I auhind)

Isikunäitus
 2011 – isikunäitus "Peep Jänes 75" Eesti Arhitektuurimuuseumis

Tunnustus
 1961 – UIA kongressil Londonis üliõpilastöö eest (koos Ilmar Puumetsaga)
 1976 – Eesti NSV teeneline arhitekt
 1978 – Sirbi ja Vasara arhitektuuripreemia (Tehvandi suusakeskus)
 1981 – NSV Liidu riiklik preemia (Tallinna Olümpiapurjespordikeskus)
 1982 – Eesti NSV aasta parima ehitise preemia (Projekteerijate Maja)
 1983 – UIA Sofia biennaali eriauhind (Tallinna Olümpiapurjespordikeskus)
 1985 – Eesti NSV riiklik preemia (Padise asula planeerimine ja terrassmajad)
 1986 – Eesti NSV aasta parima ehitise preemia (Kuressaare haigla)
 1987 – Alar Kotli arhitektuuripreemia
 2008 – Eesti Kultuurkapitali arhitektuuri sihtkapitali aastapreemia (Raudna Põhikooli spordihoone - ajaloolise Heimtali mõisa ringtalli ja tänapäevase spordihoone meisterlik ühendamine)
 2014 – Eesti Kultuurkapitali arhitektuuri aastapreemia (kullaprooviga loomingulise panuse eest Eesti arhitektuuri)

Pildid

Isiklikku
Tema tütred on teatrikunstnik Pille Jänes ja sisearhitekt Signe Stokas.

Viited

Kirjandus
Juta Lutsar. "Jänes, Peep, arhitekt". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 139
Mait Väljas, Mihkel Karu. "Arhitekt Peep Jänes". Eesti Arhitektuurimuuseum. Tallinn 2012 (tema 75. sünnipäeva puhul)

Välislingid
http://www.sirp.ee/s1-artiklid/arhitektuur/arhitekt-peep-jaenes-maeng-on-loomingus-uelitaehtis/
https://register.muinas.ee/ftp/XX_saj._arhitektuur/maakondlikud%20ylevaated/harjumaa/tallinn/tallinn2.pdf
http://estonianarchitecture.com/object/reconstruction-of-the-estonian-national-opera/
http://www.arhliit.ee/uudised/peep-janes-75/
https://etv.err.ee/v/5e70a78a-60fc-4afc-ac4b-fd6ef39c31f0
https://kultuur.postimees.ee/3081275/galerii-ja-intervjuu-peep-janesega-modernisti-loometee

Eesti arhitektid
Tallinna Reaalkooli vilistlased
Eesti Kunstiakadeemia vilistlased
Eesti NSV teenelised arhitektid
Sündinud 1936